Trailer Antarabangsa Ghostbusters: Afterlife Berikan Lebih Banyak Rakaman Terbaru
Sony Pictures telah melancarkan trailer filem Ghostbuster: After Life yang memberikan lebih banyak rakaman terbaru kepada para penonton. Anda boleh saksikan trailer tersebut dipemain video dibawah. Ghostbusters: Afterlife dibintangi pelakon kanak-kanak Mckenna Grace, Carrie Coon, Finn Wolfhard dan Paul Rudd yang akan memainkan peranan sebagai seorang guru. Para pelakon asal Ghostbuster turut kembali membintangi filem ini dengan membawakan watak masing-masing. Mereka terdiri daripada Bill Murray Sigourney Weaver, Annie Potts, Dan Akyroyd dan Ernie Hudson. Plot rasmi masih belum didedahkan, tetapi dikhabarkan, penceritaannya akan tertumpu kepada seorang ibu tunggal dan keluarganya dimana Coon akan memainkan peranan sebagai seorang ibu kepada karakter lakonan Mckenna Grace dan Finn Wolfhard. Jason Reitman bertindak selaku pengarah, menggantikan tempat ayahnya Ivan Reitman yang merupakan pengarah untuk dua filem awal. Reitman juga turut menulis filem ini bersama-sama Gil Kenan. Ghostbusters: Afterlife akan ditayangkan pada 10 Julai 2020.